Hallgrímur Pétursson ( 1614 - 1674 ) ólst upp á Hólum með föður sínum sem var hringjari þar . Hann var sendur utan í iðnnám en sagan segir að Brynjólfur biskup hafi komið honum í prestaskóla . Þegar hann var í þann veginn að ljúka námi var hann fenginn til að kenna nokkrum Íslendingum sem höfðu verið leystir úr ánauð frá Alsír . Hann komst snemma í hóp helstu skálda og orti sálma , rímur og beittar heimsádeilur . Þekktasta verk hans eru Passíusálmarnir , þeir voru fyrst prentaðir á Hólum 1666 og hafa síðan verið prentaðir oftar en nokkurt annað rit á Íslandi .